

**OBČINA DOL PRI LJUBLJANI**

**OBČINSKI URAD**Dol pri Ljubljani 18, 1262 Dol pri Ljubljani

🕾 01/ 53 03 240

🖂 obcina@dol.si

Številka: 031-0004/2023-7

Datum: 6.10.2024

**ZAPISNIK 2. SEJE VAŠKEGA ODBORA 2024**

**Videm, Dol,**

**ki je potekala 25.09.  med 19.00 in 20.30 uro.**

Prisotni člani VO: Maruša Klemenčič, Branko Tekavc, Ana Čabrilo in Irena Auersperger

Seja je sklepčna.

V pripravi na sejo se člani VO seznanijo s vsebino, ki jo je posredovala občina na temo proračuna 2025 (Navodilo in izhodišča za pripravo proračuna za leto 2025 in obrazce). Člani tudi pregledajo vsebino proračuna 2024.

**DNEVNI RED:**

1. Pregled zapisnika 1. seje
2. Predlog aktivnosti za proračun 2025
3. Opažanja občanov in poziv k ukrepu (prometna ureditev za Savo)
4. Razno

**Ad 1**

Pregledali smo zapisnik 1. seje.  Ugotavljamo, da smo na večino točk dobili ustrezne odgovore. Še vedno ostaja odprt predlog označitev postajališč šolskih avtobusov/kombijev, ki ga ponovno naslavljamo v točki 2.

**Ad 2**

Glede na to, da se je ponovno začelo novo šolsko leto, menimo da je postavitev označevanje postajnih točk šolskega avtobusa nujna. Ali je mogoče v ta namen prerazporediti neporabljena sredstva iz participativnega proračuna?

Kot primer - označevalna tabla BUSko (povzeto iz https://cestel.si/resitve/busko):



**Ad 3**

Predlog aktivnosti za proračun 2025.  Člani so  pregledali pretekle zapisnike in med predloge za proračun umestijo naslednje:

* pasji park,
* javne WCje,
* pitnike  (na bolj obljudenih lokacijah, npr. za šolo, pri Mercatorju,...) ter
* fitnes naprave, trim otoke in naprave za ulično vadbo, ki v aktualnem proračunu niso predvidene in spodbujajo k aktivnemu preživljanju prostega časa.

Člani se bodo za pomoč pri izpolnjevanju obrazcev oz vloge za proračun 2025 obrnili na občino.

**Ad 4**

Občani so nas opozorili , da so v bližini sotočja rek oz za Savo kjer je možen tudi dostop z avtomobili, povečan promet v poletnih mesecih. Večina voznega parka je imela tuje registrske tablice. Opaženi so bili tudi kombiji ranga avtodomi in kampiranje. Občani, ki poti  ob Savi uporabljajo za rekreacijske namene, izražajo skrb in se počutijo ogroženi. Sprašujejo se tudi kako do tako skritega kotička najde pot več tujcev kot domačinov.

Predlagamo, da se v Pletenicah in na spletni strani objavijo namembnost poti ob Savi, lastništvo, sankcije za kampiranje in po svoji presoji dodajo še kakšno obrazložitev.

Predlagamo tudi postavitev prometne signalizacije in znakov, ki prepovedujejo kampiranje.

**Ad 5**

* Opazili smo in  hvalimo: Gradnja mostu čez Mlinščico je bila časovno hitro izvedena. Sedaj je pot res precej bolj pregledna in varna.

Zapisala: Predsednica VO:

Irena Auersperger Ana Čabrilo

 